Mortis portis fortis vim intulit, Crucem ducem illius perculit Lumen clarum tenebrarum sedibus resplenduit, Dum saluare, recreare quod creauit voluit. Hinc creator, ne peccator moreretur, moritur: Cuius morte noua sorte vita nobis oritur. Inde sathā victus gemit, vnde victor nos redemit, Illud illi fit letale, quod est homini vitale: Qui dum captat, capitur:  dum mactat, moritur. Captis inferni carcere, solet qui nulli parcere. Sic decenter, sic potenter rex deuincens inferos, Linquens ima die prima rediit ad superos, Resurrexit,  reuexit secum Deus hominē, Reparando quam creando dederat originem. Per auctoris passionem ad amissam regionem Primus redit nunc colonus, vnde lætus fit hic sonus.